Oh Hyeon-gyu

Oh Hyeon-gyu (korea keeles 오현규; sündinud 12. aprillil 2001 Namyangjus) on Lõuna-Korea jalgpallur, kes mängib ründajana Belgia kõrgliigaklubis Genk ja Lõuna-Korea jalgpallikoondises.

Lõuna-Korea kõrgliigas debüteeris ta 2019. aastal Suwon Samsung Bluewingsi meeskonnas. Sõjaväeteenistuse ajal aastatel 2020–2021 mängis ta klubis Gimcheon Sangmu. Tema läbimurde hooaeg oli 2022, mil ta lõi Suwoni meeskonnas Lõuna-Korea kõrgliigas 13 väravat.

2023. aasta jaanuaris sõlmis ta viieaastase lepingu Šotimaa kõrgliigaklubiga Celtic. Šotimaa kõrgliigas debüteeris ta 29. jaanuaril 2023 mängus Dundee Unitedi vastu ja lõi esimese värava 5. märtsil penaltist St Mirreni vastu. Celticis mängis Oh vaid poolteist hooaega, kuid tuli nii 2022/23 kui ka 2023/24 klubiga Šotimaa meistriks.

2024. aasta juuli sõlmis ta nelja-aastase lepingu Genkiga.

Lõuna-Korea jalgpallikoondises debüteeris Oh 11. novembril 2022 sõprusmängus Islandi vastu. Koondisekarjääri esimese värava lõi ta 10. oktoobril 2024 MM-i valikmängus Jordaania vastu. Ta kuulus Lõuna-Korea koondisse 2024. aasta Aasia meistrivõistlustel.

 Saavutused 
Suwon Samsung Bluewings
Korean FA Cup: 2019
Gimcheon Sangmu
K League 2: 2021
Celtic
Scottish Premiership: 2022–23, 2023–24
Scottish Cup: 2022–23, 2023–24
Scottish League Cup: 2022–23

 Viited 

Kategooria:Lõuna-Korea jalgpallurid
Kategooria:Celtic FC mängijad
Kategooria:KRC Genki jalgpallurid
Kategooria:Sündinud 2001